લંડન, 22 જુલાઇઃ લોર્ડ્સ ટેસ્ટના પાંચ દિવસમાં ટીમ ઇન્ડિયાના પાંચ નાયક સામે આવ્યા અને આ જ પાંચ નાયકોએ ટીમ ઇન્ડિયાને 28 વર્ષ બાદ ઐતિહાસિક જીત અપાવી છે. આ નાયકોમાં 2 બેટ્સમેન, 2 બોલર અને એક ઓલરાઉન્ડર સામેલ છે. આ પાંચ હીરોએ ઇંગ્લેન્ડને પરાજયના દ્વાર દર્શાવી દીધા. જે પ્રકારે ઇંગ્લેન્ડના બોલર્સે સ્વિંગની મદદથી ભારતના બેટ્સમેનોને મુશ્કેલીમાં મુકી દીધા હતા. તેવી જ રીતે ભારતીય બોલર્સે પણ સ્વિંગનો ફાયદો ઉઠાવીને ઇંગ્લેન્ડને તેમની જ રણનીતિ ઉપર ભારે પડી પરાજય દેખાડ્યો છે.